
ŠAKIŲ RAJONO SAVIVALDYBĖS MERAS

POTVARKIS
DĖL PRASTOVOS PASKELBIMO

2020 m. kovo   d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, Lietuvos Respublikos Vyriausybės 2020 m. vasario 26 d. nutarimu Nr. 152 ,,Dėl valstybės lygio ekstremalios situacijos paskelbimo”, Lietuvos Respublikos Vyriausybės 2020 m. kovo 25 d.nutarimu Nr. 264 ,,Dėl Lietuvos Respublikos Vyriausybės 2020 m. kovo 14 d. nutarimo Nr. 207 ,,Dėl karantino Lietuvos Respublikos teritorijoje paskelbimo” pakeitimo“, Lietuvos Respublikos darbo kodekso 47 straipsniu:
1. N u r o d a u nuo 2020 m. balandžio 1 d. iki bus atšauktas karantinas biudžetinių įstaigų, kurių steigėja yra Šakių rajono savivaldybė, vadovams skelbti prastovą įstaigų darbuotojams, išskyrus 2 punkte nurodytas išimtis;
2. N u s t a t a u, kad prastova neskelbiama:
2.1. Šakių rajono savivaldybės visuomenės sveikatos biuro darbuotojams;
2.2. Viešosios įstaigos ,,Šakių priešgaisrinė tarnyba” darbuotojams;
2.3. Kukarskės  globos namų darbuotojams;
2.4. Šakių socialinių paslaugų centro darbuotojams, išskyrus išimtis, kurias nustato įstaigos vadovas;
2.5. Šakių pedagoginės psichologinės tarnybos darbuotojams;
2.6. Šakių rajono savivaldybės administracijos darbuotojams;
2.7. Šakių rajono savivaldybės kontrolės ir audito tarnybos darbuotojams;
2.8. švietimo įstaigų darbuotojams, atsakingiems už ugdymo proceso vykdymą:
2.8.1. švietimo įstaigų, vykdančių formaliojo švietimo programas, mokytojams, direktoriaus pavaduotojui ugdymui, inžinieriui programuotojui, vairuotojui, specialiajam pedagogui, logopedui, socialiniam pedagogui, ikimokyklinio ir priešmokyklinio ugdymo auklėtojoms, dirbančioms nuotoliniu būdu;
2.8.2. Šakių lopšelyje-darželyje ,,Berželis“ ugdomų, ekstremaliųjų situacijų valdyme dalyvaujančių medicinos, policijos, priešgaisrinės gelbėjimo tarnybos, valstybinės sienos apsaugos tarnybos darbuotojų vaikams įsteigtos grupės, darbuotojams;
2.8.3. švietimo įstaigų, vykdančių formalųjį švietimą papildančio ugdymo programas, – Šakių rajono meno mokyklos mokytojams, Šakių jaunimo kūrybos ir sporto centro mokytojams ir treneriams, vykdantiems mokymą nuotoliniu būdu;
3. Į p a r e i g o j u  biudžetinių įstaigų, kurių steigėja yra Šakių rajono savivaldybė, vadovus:
3.1. parengti lokalinius teisės aktus, susijusius su prastova;
3.2 pateikti Šakių rajono savivaldybės administracijos skyrių specialistams, kuruojantiems įstaigų veiklą pagal sritis, vardinius sąrašus asmenų, nurodant pareigybes, kuriems taikoma prastova.
4. P a s i l i e k u teisę nagrinėti biudžetinių įstaigų, kurių steigėja yra Šakių rajono savivaldybė, vadovų prašymus dėl prastovos netaikymo.
5. P a s k e l b t i  šį potvarkį Šakių rajono savivaldybės interneto svetainėje www.sakiai.lt ir supažindinti su šiuo potvarkiu visas biudžetines ir viešąsias įstaigas, kurių steigėja yra Šakių rajono savivaldybė.
Šis potvarkis per vieną mėnesį nuo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Savivaldybės meras                                                                                                   Edgaras Pilypaitis




Parengė 
Teisės, personalo ir civilinės metrikacijos skyriaus vedėja

Jūratė Šneideraitienė
2020-03-25

